Branko Cikatić

**Branko Cikatić** (Split, Hrvatska, 3. listopada 1954. – Solin, 23. ožujka 2020.), bio je jugoslavenski i hrvatski kickboksač. Bio je prvi pobjednik turnira K-1 Grand Prix u Japanu 20. travnja 1993. godine. Nadimak mu je bio "Hrvatski tigar".

## Životopis i karijera
Do osamnaeste godine posjedovao je crni pojas u taekwondou, karateu i plavi pojas u judu. Nakon toga počinje se baviti boksom, u kojem u 17 borba ostvaruje 16 pobjeda. Tokom 1980-ih godina proslavio se borbama u kickboksu i tajlandskom boksu. Među rijetkima koji su ga uspjeli poraziti su Dennis Alexio i Don Wilsono. Godine 1989. njemački časopis "Karate Budo Magazine" dodijelio mu je nagradu "ZLatna rukavica" te ga proglasio najpopularnijim u svijetu borilačkih sportova, iza njega su završili Jean-Claude Van Damme i Chuck Norris. Iznenadio je svijet borilačkih vještina kad je u dobi od 38 godina osvojio prvi K-1 turnir nokautima u sve tri borbe. U završnici dobio je velikog Ernesta Hoosta. Turnir je osvojio s 38 godina i 208 dana te je i dan danas najstariji borac kojemu je to uspjelo. U amaterskoj karijeri skupio je 170 borba od toga 152 pobjede (138 nokautom).

Na temelju iskaza Đina Zekana 7. svibnja 2001. godine Županijski sud u Zagrebu protiv Cikatića je otvorio istragu, zbog navodnog naručivanja ubojstva Mirka Filipovića. Dana 16. veljače 2004. godine Županijsko državno odvjetništvo odustalo je od kaznenog progona Branka Cikatića. U obrazloženju te odluke stoji da je Cikatić logično i razumno obrazložio zašto podatci iz njegovoga privatnoga, sportskoga ili poslovnoga životopisa pokazuju da nije razumno zaključiti kako bi on poticao Đinu Zekana na ubojstvo Mirka Filipovića. Osnovao je i zaštitarsku tvrtku Tigar-Cikatić Security, ali je njegov direktor Zvonimir Lučić osnovao vlastitu tvrtku "Zvonimir Security" u koju su prešli većina zaštitara iz Cikatićeve.

Stekao je zvanje diplomiranog profesora kineziologije, suautor je knjige *K-1* koja je postala obvezna literatura na Fakultetu sporta i tjelesnog odgoja Sveučilišta u Sarajevu.

Okušao se i u Hollywoodu. Glumio je u filmu *[[Skyscraper (film, 1996)|Skyscraper]]* s Anne Nicole Smith.

## Nagrade i odlikovanja
* 1989. godine njemački časopis "Karate Budo Magazine" dodijelio mu je nagradu "ZLatna rukavica" 
* Dobitnik je brojnih državnih odlikovanja od kojih se ističe ono predsjednika Franje Tuđmana koji ga je odlikovao Redom hrvatskog trolista za promicanje Hrvatske države u svijetu.

## Titule

## Profesionalna karijera
* 1998. svjetski prvak po organizaciji WMTA u Zagrebu
* 1994. 3. mjesto na K-1 Grand Prix u Tokiju
* 1993. K-1 World Grand Prix prvak u Tokiju
* 1991. svjetski prvak u tajlandskom boksu u Berlinu
* 1990. svjetski prvak po organizaciji IKBF u kickboksu
* 1989. prvak po WKA u kickboksu
* 1987. svjetski prvak u tajlandskom boksu o 82,5 kg u Amsterdamu
* 1986. europski prvak u tajlandskom boksu u Parizu
* 1985. europski prvak u tajlandskom boksu u Amsterdamu

## Amaterska karijera
* 1983. europski prvak u Caenu  (Full-Contact)
* 1982. europski prvak u Berlinu  (Full-Contact)
* 1981. europski prvak po organizaciji WAKO u Dublinu – 79 kg (full-contact)
* 1981. svjetski prvak po organizaciji WKKA u Miamiu – 79 kg (full-contact)
* 1980. europski prvak po organizaciji WAKO u Londonu – 79 kg (full-contact)
* 1979. europski prvak po organizaciji WAKO u Milanu – 79 kg (full-Contact)

## Izvori

## Vanjske veze
* Službena stranica 
*